**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Rīkojuma projekts ir izstrādāts:1. pamatojoties uz Ministru prezidentes 2015.gada 17.septembra rezolūciju Nr. 20/L-1848-jur, kurā tika uzdots steidzami izskatīt biedrības „Latvijas Basketbola Savienība” lūgumu par finansējuma piešķiršanu Latvijas Nacionālās vīriešu basketbola izlases spēļu publiskās skatīšanās zonas darbības nodrošināšanai pie Brīvības pieminekļa līdz 2015.gada 19.septembrim un rast iespējamo risinājumu;
2. atbilstoši Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktam.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  No valsts budžeta līdzekļiem 2014.gadā saistībā ar 2015.gada Eiropas čempionāta basketbolā grupu turnīra (turpmāk – Čempionāts) rīkošanu Latvijā tika nodrošināts:1. licences maksājums 1 200 000 euro apmērā;2. drošības depozīta maksājuma segšana 150 000 euro apmērā; 3. no 2015.gada Izglītības un zinātnes ministrijas budžeta apakšprogrammas 09.16.00 “Dotācija nacionālās nozīmes starptautisku sporta pasākumu organizēšanai Latvijā” 150 000 euro apmērā Čempionāta organizēšanai, kur netika iekļauti izdevumi Čempionāta spēļu publiskās skatīšanās zonas darbības nodrošināšanai Rīgā, pie Brīvības pieminekļa.Publiskās skatīšanas zonas izveidei pie Brīvības pieminekļa Savienība š.g. 25.jūnija vēstulē Nr.03 Izglītības un zinātnes ministrijai bija informējusi par nepieciešamo papildu finansējumu 155 000 *euro* apmērā un ņemot vērā, ka minētais finansējums no valsts budžeta netika piešķirts, šos izdevumus biedrība “Latvijas Basketbola savienība” (turpmāk – Savienība) plānoja segt no Čempionāta biļešu realizācijas ieņēmumiem un sponsoru līdzekļiem. Čempionāta spēļu publiskās skatīšanās zonas darbības nodrošināšanu Rīgā pie Brīvības pieminekļa Savienība no saviem un sponsoru līdzekļiem varēja nodrošināt tikai līdz š.g. 12.septembrim. Tomēr, ņemot vērā iedzīvotāju lielo atsaucību un pozitīvās atsauksmes, tika izskatītas iespējas termiņa pagarinājumam, kas iepriekš nebija paredzēts.Finanšu ministrija ir saņēmusi biedrības “Latvijas Basketbola savienība” (turpmāk – Savienība) 2015.gada 14.septembra vēstuli Nr.03/143 un 17.septembra vēstuli Nr.03/145 kurā tiek lūgts piešķirt papildus valsts budžeta līdzekļus 84 016,91 *euro* apmērā Latvijas Nacionālās vīriešu basketbola izlases spēļu publiskās skatīšanās zonas darbības nodrošināšanai Rīgā pie Brīvības pieminekļa no š.g. 13.septembra līdz 19.septembrim.Ņemot vērā Latvijas Nacionālās vīriešu basketbola izlases veiksmīgo startu Eiropas Čempionātā Rīgā, kā arī iekļūšanu EuroBasket2015 ceturtdaļfinālā, kas norisinās Lillē (Francijā) un, lai veicinātu sabiedrības valstiskās pašapziņas, saliedētības un patriotisma jūtas pie Brīvības pieminekļa spēļu skatīšanas zonā (katru Latvijas Nacionālās vīriešu basketbola izlases spēli noskatās aptuveni 2 000 skatītāji), Finanšu ministrija ir izstrādājusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Rīkojuma projekts), kurš paredz:1. Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 67 214 *euro* (80% apmērā no pieprasītās summas) pārskaitīšanai biedrībai “Latvijas Basketbola savienība” Latvijas Nacionālās vīriešu basketbola izlases spēļu publiskās skatīšanas zonas darbības nodrošināšanai Rīgā pie Brīvības pieminekļa.
2. Izglītības un zinātnes ministrijai uzdot veikt kontroli, lai pārliecinātos, ka šā rīkojuma 1. punktā minētais finansējums un plānotais līdzfinansējums (20% apmērā, kas ir 16 803 *euro*) līdz 2015.gada 1.novembrim ir pārskaitīts organizatoriem, nodrošinot pilnīgu saistību izpildi.

  |
| 3. | Cita informācija |  Ministru kabineta rīkojuma projekts tiešā veidā attiecas uz sporta politikas jomu. Pastarpināti Ministru kabineta rīkojuma projekts attiecas uz budžeta un finanšu politiku.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **1 048 803**  | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **1 048 803** |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **1 048 803** | **67 214** | **0** | **0** | **0** |
| 2.1. valsts pamatbudžets | **1 048 803** | **67 214** | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **-67 214** | **0** | **0** | **0** |
| 3.1. valsts pamatbudžets | *0* | *-***67 214** | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **67 214** | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | skatīt pielikumā pievienoto izdevumu tāmi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Šobrīd valsts atbalsts nacionālas nozīmes starptautisku sporta pasākumu organizēšanai Latvijā tiek nodrošināts no Izglītības un zinātnes ministrijas budžeta apakšprogrammas 09.16.00 “Dotācija nacionālas nozīmes starptautisku sporta pasākumu organizēšanai Latvijā”. Rīkojuma projektā paredzētais valsts līdzfinansējums 80% apmērā no pieprasītā finansējuma (67 214 *euro* apmērā) Latvijas Nacionālās vīriešu basketbola izlases spēļu publiskās skatīšanas zonas darbības nodrošināšanai Rīgā pie Brīvības pieminekļa tiks nodrošināts no Izglītības un zinātnes ministrijai piešķirtajiem līdzekļiem no valsts budžeta programmas 02.00.00 “Līdzekļi neparedzētiem gadījumiem”. Savienība no saviem līdzekļiem nodrošinās līdzfinansējumu 20% apmēra, kas ir 16 803 *euro*. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Finanšu ministrs J.Reirs

Valsts sekretāre B.Bāne

17.09.2015. 16:01

841

J.Antropova

67095445,

jelena.antropova@fm.gov.lv